open-index/open-wikipedia-markdown huggingface dataset:
אולה טויבונן

**נילס אולה טויבונן** (בשוודית: **Nils Ola Toivonen**; נולד ב-3 ביולי 1986) הוא כדורגלן עבר שוודי ששיחק בעמדת הקשר ההתקפי וחלוץ לסירוגין. במשך מעל לעשור ערך 64 הופעות במדי נבחרת שוודיה.

## קריירת מועדונים
טויבונן נולד בדגרפורס לאב פיני. טויבונן התחיל את הקריירה שלו בקבוצה המקומית, ובעונת  הצטרף לקבוצה הבוגרת. בעונת  הצטרף לארגריטה, עימה ירד בסיום העונה לליגה השנייה. בסיום השנה נבחר לשחקן הצעיר של השנה בשוודיה.

בתחילת עונת  חתם במאלמה לארבע שנים תמורת 1.1 מיליון דולר, ובכך הפך לשחקן השני היקר בתולדות המועדון. בעונתו הראשונה הבקיע שלושה שערים. בעונת  רשם 14 שערים, 7 בישולים ב-27 משחקי ליגה.

בינואר  טויבונן חתם בפ.ס.וו. איינדהובן מליגת העל ההולנדית. ב-24 בינואר 2009 טויבונן ערך את הופעת הבכורה שלו בקבוצה בתיקו 2-2 נגד נאק ברדה. ב-8 בפברואר 2009 הורחק בניצחון 3-5 נגד פולנדם והורחק לשני משחקים. עד לסיום העונה, טויבן הבקיע 6 שערים ב-14 משחקים. ב-8 בנובמבר 2009 הבקיע רביעייה בניצחון 1-5 נגד דן האג.

ב-20 בינואר 2014 חתם בסטאד רן מליגת העל הצרפתית תמורת 2.5 מיליון אירו. ב-28 באוגוסט 2015 הושאל לסנדרלנד מהפרמייר ליג עד לסיום העונה.

ב-4 באוגוסט 2016 חתם בטולוז. ב-31 באוגוסט 2018 חתם במלבורן ויקטורי האוסטרלית.

ב-8 ביוני 2020, טויבונן חתם במאלמה.

בסיום עונת  פרש מכדורגל.

## קריירה בינלאומית
בצעירותו, טויבונן שיחק בכל הנבחרות הצעירות של שוודיה ובנוסף הוא מלך שערי הנבחרת הצעירה בכל הזמנים עם 13 שערים. ב-14 בינואר 2007 טויבונן ערך את הופעת הבכורה שלו בנבחרת הבוגרת בהפסד 2-0 ל. ב-29 במאי 2010 טויבונן הבקיע את שער הבכורה שלו בנבחרת בניצחון 2-4 נגד .

טויבונן השתתף עם הנבחרת ביורו 2012 ונכלל בסגל הנבחרת לקראת מונדיאל 2018.

## תארים
; פ.ס.וו. איינדהובן
*הגביע ההולנדי: 
*מגן יוהאן קרויף: 

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:חלוצי כדורגל שוודים
קטגוריה:כדורגלני דגרפורס
קטגוריה:כדורגלני מאלמה
קטגוריה:כדורגלני פ.ס.וו. איינדהובן
קטגוריה:כדורגלני סטאד רן
קטגוריה:כדורגלני סנדרלנד
קטגוריה:כדורגלני טולוז
קטגוריה:כדורגלני מלבורן ויקטורי
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:ספורטאים שוודים בצרפת
קטגוריה:ספורטאים שוודים באנגליה
קטגוריה:ספורטאים זרים באוסטרליה
קטגוריה:שוודים שנולדו ב-1986
טכיפנאה

**טכיפנאה** (באנגלית: **tachypnea** או **tachypnoea**; לפי מונחי האקדמיה ללשון העברית: **אוץ נשימה**) היא סימן המבטא עלייה בקצב הנשימה בזמן מנוחה. באדם בוגר טכיפנאה מוגדרת כקצב נשימה של מעל 20 נשימות בדקה. טכיפנאה יכולה להיות ביטוי של מצב פיזיולוגי, כמו לאחר מאמץ גופני, ואף רצוני, אולם היא עשויה לבטא גם מצבי מחלה, הן נשימתיים והן מערכתיים. העלייה בקצב הנשימה גוררת לרוב ירידה בנפח הנשימה ובמשך זמן שחלוף הגזים, בפרט פחמן דו-חמצני, בנאדיות הריאה, אולם היא נבדלת מנשימת יתר (היפרוונטילציה) בכך שהאחרונה מוגדרת כנשימה מעבר לדרישות המטבוליות לפינוי של פחמן דו-חמצני, ללא קשר בהכרח לקצב הנשימה.

סיבות מערכתיות לטכיפנאה יכולות להיות אלח דם וסוגי חמצת מטבולית, למשל חמצת קטוטית סוכרתית, שאז הטכיפנאה היא ביטוי למנגנון הפיצוי של הגוף להוריד את הלחץ החלקי של פחמן דו-חמצני ולהעלות את ה-pH החומצי. טכיפנאה גם יכולה ביטוי של אסתמה ומחלת ריאות חסימתית כרונית, בצקת ריאות, מחלות זיהומיות כגון דלקת סימפונות ודלקת ריאות, תסחיף ריאתי ועוד מגוון של מצבים רפואיים נוספים הגורמים לירידה בריווי החמצן בדם. מצבים נפשיים, דוגמת חרדה, יכולים אף הם להוביל לטכיפנאה.

## ראו גם
* קוצר נשימה
* טכיקרדיה

## קישורים חיצוניים

## הערות שוליים

קטגוריה:מערכת הנשימה
קטגוריה:תסמינים וסימנים הקשורים למערכת הנשימה ולמערכת ההובלה
אבראהים חאמד

**אבראהים חאמד** (בערבית: **إبراهيم حامد**; נולד ב-1965 בסילוואד) הוא טרוריסט פלסטיני פעיל חמאס, שהיה מפקד גדודי עז א-דין אל-קסאם ביהודה ושומרון בימי האינתיפאדה השנייה. במסגרת תפקידו, תכנן וארגן עשרות פיגועים נגד ישראלים, בהם פיגועי התאבדות קשים. הוא נחשב למבוקש על ידי מערכת הביטחון הישראלית כבר משנת 1998.

הוא היה המוח מאחורי 90 אחוזים מפיגועי ההתאבדות במהלך האינתיפדה השנייה. חאמד הפעיל את חוליית סילואן, ופעל להוצאת פיגועים נגד יעדי תשתית אסטרטגיים, כגון מסילות רכבת, בניינים מרכזיים ומאגרי דלק. חאמד נעצר על ידי ישראל ב-2006 ומאז מרצה עשרות מאסרי עולם בכלא בעוון טרור ורצח.

## פשעיו
בין הפיגועים עליהם היה אחראי:
* פיגוע ההתאבדות הכפול ברחוב בן-יהודה בירושלים ב-1 בדצמבר 2001, במהלכו התפוצצו שני מחבלים מתאבדים והביאו למותם של 11 ישראלים ולפציעתם של כ-180.
* פיגוע ההתאבדות בקפה מומנט בירושלים ב-9 במרץ 2002, בו נרצחו 11 ישראלים ונפצעו 65.
* פיגוע ההתאבדות במועדון השפילד קלאב בראשון לציון ב-7 במאי 2002, בו נרצחו 15 ישראלים ונפצעו 57.
* פיגוע התופת באוניברסיטה העברית בירושלים ב-31 ביולי 2002, בו נרצחו 9 אנשים וכ-100 נפצעו.
* פיגוע התופת בחוות הדלק והגז פי גלילות ב-23 במאי 2002, בו לא היו נפגעים.

כדי להקשות על לכידתו ועל סיכול פיגועיו, הקפיד חאמד על מידור ברמה גבוהה, ועמד בקשר רק עם פעילים מעטים למדי. הוא הוציא לפועל פיגוע כל כמה חודשים, ולאחר מכן היה נעלם.
## לכידתו
לפי מסעב חסן יוסף כוחות הביטחון חיפשו את חאמד במשך שמונה שנים. מסעב זיהה אותו במקרה לא רחוק מבית המחסה שלו.

חאמד נעצר ב-23 במאי 2006 בשכונת אל-באלוע ברמאללה במבצע משותף של השב"כ, הימ"מ, דוכיפת וחיל ההנדסה הקרבית של צה"ל. המבצע כלל נוהל סיר לחץ בו החל דחפור D9 משוריין (או יעה אופני) בניגוח קירות הבית בו הסתתר. מיד לאחר ניגוח דלת הכניסה, נכנע חאמד לכוחות הימ"מ.

ב-27 ביוני 2012 הורשע חאמד ברציחתם של 46 ישראלים ובפציעתם של יותר מ-400 אנשים, וב-1 ביולי גזר עליו שופט בית הדין הצבאי בעופר 54 מאסרי עולם.

ישראל סירבה לשחרר אותו בעסקת שליט באוקטובר 2011, ובעסקאות החטופים במהלך מלחמת חרבות ברזל (בינואר ובאוקטובר 2025).

## קישורים חיצוניים
* 

## הערות שוליים

קטגוריה:פעילי חמאס
קטגוריה:האינתיפאדה השנייה
קטגוריה:אסירים ביטחוניים בישראל
קטגוריה:פלסטינים שנולדו ב-1965
פקארד קאריביים

**פקארד קאריביים** (באנגלית: **Packard Caribbean**) היא מכונית סלון מתוצרת יצרנית מכוניות היוקרה האמריקאית **"Packard"**  (שם מלא: "Packard Motor Co") אשר יוצרה בין השנים 1953–1956 בתצורות: קבריולה וקופה.

יוצרו 2,189 יחידות. בשנת 1955 יוצרו 500 יחידות בלבד.

## תצורות "פקארד קאריביים"

* קבריולה - 2 דלתות (יוצר בין השנים 1953-1956).
* קופה (הרדטופ) - 2 דלתות (יוצר בסוף שנת 1956).

## פקארד קאריביים
* 2 דלתות
* רמת גימור מהודרת
* מעצורי כוח
* הגה כוח
* מאפרות כפולות
* מערכת חימום באמצעות אוויר טרי
* חלונות חשמלים
* מושבים חשמלים
* רדיו עם אנטנה חשמלית
* צמיגי טיובלס

## תמונות

קובץ:1953 Parkard Caribbean Convertible (31948954761).jpg | "פקארד קאריביים" שנת 1953
קובץ:1953 Packard Caribbean convertible dashboard.jpg | "פקארד קאריביים" שנת 1953 - מבט לתא הנהג
קובץ:1953 Packard Caribbean convertible rear left.jpg
קובץ:1955Packard-Caribbean-int.jpg | "פקארד קאריביים" שנת 1955 - מבט לתא הנהג
קובץ:2014 Rolling Sculpture Car Show 73 (1953 Packard Caribbean).jpg | "פקארד קאריביים" שנת 1953
קובץ:1956 Packard Caribbean Convertible Bonhams.jpg | "פקארד קאריביים" שנת 1956
קובץ:1956 Packard Caribbean 1994 Back.jpg | "פקארד קאריביים" שנת 1956


## ראו גם
* פקארד צילינדר יחיד
* פקארד 110
* פקארד 180
* פקארד סטיישן סדאן
* פקארד פסיפיק
* פקארד 300
* פקארד קוואליר
* פקארד סופר 8

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1953
קטגוריה:מכוניות אמריקאיות
קאריביים
ניל פיצמוריס

**ניל סיימון פיצמוריס** (באנגלית: **Neil Simon Fitzmaurice**; נולד ב-20 באוגוסט 1969, ליברפול) הוא שחקן, קומיקאי וכותב אנגלי. הוא ידוע בעיקר מהופעתו בתפקיד ג'ף, היריב של מארק (בגילומו של דייוויד מיטשל) בסיטקום "פיפ שואו" של ערוץ 4. פיצמוריס כתב לתוכניות טלוויזיה נוספות בהן הסיטקום "Peter Kay's Phoenix Nights" (בה גם כיכב) והסדרה "בנידורם".

## קריירה
;כתיבה
עבודותיו של פיצמוריס כוללות את תוכנית הטלוויזיה "That Peter Kay Thing" עליה קיבל את פרס הקומדיה הבריטית, ואת הסיטקום "Phoenix Nights", בו הופיע בתפקיד ריי-וון. עוד כתב תסריטים לשני סרטים באורך מלא, ב-1999 הסרט "Going Off Big Time" שהיה מועמד לפרס BIFA, וב-2011 את הסרט "Charlie Noades R.I.P."

;משחק
פיצמוריס שיחק בסרט "Going off Big Time" אותו גם כתב. הוא גילם את ג'ף בסדרה הקומית של ערוץ 4 "פיפ שואו", וכיכב בסדרת הדרמה "Buried". עוד הופיע בפרק הראשון בסדרה "המשרד" בתפקיד מועמד לעבודה שדייוויד ברנט מראיין. הוא גילם שוב את אותה דמות בפרק השישי, והפעם ברנט מודיע לו על פיטוריו. פיצמוריס שיחק לצד של פול או'גריידי בקומדיה "Eyes Down" של ה-BBC, הופיע בתפקיד אורח בדרמה המשטרתית "The Bill", ובסדרה "הולבי סיטי" הספין-אוף של הסדרה הרפואית "חדר מיון".

ב-2007 שיחק פיצמוריס בתפקיד הראשי בסדרמה "Mobile: של ITV. בשנת 2000 החל לעבוד על הסרט "Charlie Noades RIP" יחד עם אחיו טוני. הפיתוח נתקל בקשיים מחוסר מימון, ותחילת העבודה הייתה למעשה רק ב-2007. הקרנת הבכורה של הסרט הייתה ב-2009 בפסטיבל הקולנוע בקאן. באותה תקופה חזר פיצמוריס להופיע על הבמה אחרי עשר שנים, וגילם את שאון במחזה "On the Ledge" בתיאטרון רויאל קורט בליברפול.

פיצמוריס שיחק בתפקיד לז בפרק בסדרה "Moving On" של ערוץ BBC One. עוד השתתף בסרט "Fifteen Minutes That Shook the World" בתפקיד מאמן ליברפול רפאל בניטס. הוא כיכב במחזה "One Night in Istanbul" שהוצג בליברפול אמפייר ובתיאטרון גרנד קאנאל בדבלין.

ב-16 בפברואר 2009 החל פיצמוריס להגיש את תוכנית הרדיו Drivetime בתחנת רדיו סיטי 96.7 בליברפול. בשל התחייבויות בקולנוע ובטלוויזיה עזב את התוכנית ב-4 במרץ 2011.

ב-2011 כיכב פיצמוריס בסדרת דרמת בית הספר "דרך ווטרלו" בתפקיד דייב דאולינג, אביו אשל אחד התלמידים. עוד ב-2011 כיכב בעונה הרביעית של הסדרה "בנידורם" בתפקיד לאקי קב שמתגורר באותו מחנה קרוונים יחד עם מאדג' הארווי.

ב-2013 הופיע בפרק בסדרה "Truckers". ב-2014 שיחק בתפקיד האב בסדרה הקומית "Hank Zipzer" של ה-BBC.

ב-2011 החל פיצמוריס לשחק בסדרת הדרמה קומית של רשת סקיי "משפחה וצרות אחרות" (מאונט פלזנט) בתפקיד מנהל המשרד פרגוס. הוא המשיך להופיע בסדרה עד העונה האחרונה ששודרה ב-2017.

### חיים אישיים
פיצמוריס הוא אוהד של מועדון הכדורגל ליברפול. הוא ניצול של אסון הילסבורו, והשתתף בתוכנית הדוקומנטרית "Hillsborough Remembered" ששודרה ב-15 באפריל 2009 לציון 20 שנה לאסון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1969
רונן הר צבי

**רונן הר צבי** (נולד ב-13 באוקטובר 1976) הוא שחמטאי ישראלי אמריקאי בדרגת רב-אמן.

## קורות חיים
רונן הר צבי החל לשחק שחמט בגיל חמש והתחיל להתאמן בגיל 10 במרכז ביכורי העיתים בתל אביב. בגיל 16 הוא עבר להתאמן אצל אלכסנדר חוזמן. בשנת 1990, באליפות העולם לנוער עד לגיל 14 הוא היה שישי (דב צפרוני סיים במקום החמישי). באליפות העולם בשחמט לנערים עד לגיל 16 בשנת 1991 הוא היה שלישי ובשנת 1992 הוא זכה באליפות העולם לגילו (פטר סבידלר היה שני ודניאל פרידמן היה שלישי).

בשנת 1995 בתחרות בראשון לציון הר צבי היה שלישי (בוריס אלתרמן שני ואלכסנדר פינקל רביעי). באותה שנה בתחרות בתל אביב הוא היה שלישי (אחרי אמיל סוטובסקי שניצח וגד רכליס שסיים במקום השני).

בשנת 1995 הוענקה להר צבי דרגת רב-אמן.

בשנת 1996 הוא סיים במקום ה-5 תחרות בתל אביב (ניצח בוריס קנצלר). בשנת 1998 באליפות העולם לשחמטאים עד גיל 26 הר צבי סיים במקום הרביעי.

במקביל לקריירה בשחמט, הר צבי החל לעבוד בבורסה לניירות ערך בתל אביב ובשנת 2003 עבר לארצות הברית בה המשיך לעבוד בתחום זה.

בתחילת המאה ה-21 הוא החל לאמן באוניברסיטת טקסס באוסטין.

## קישורים חיצוניים

## הערות שוליים

קטגוריה:רבי-אמנים ישראלים
קטגוריה:רבי-אמנים אמריקאים
קטגוריה:מאמני שחמט יהודים
קטגוריה:מהגרים מישראל לארצות הברית
קטגוריה:ישראלים שנולדו ב-1976
הספר השחור (ארנבורג וגרוסמן)

**הספר השחור** (ביידיש: **מערדער פונ פעלקער-מאטעריאלנ וועגנ די רעציכעס פונ די דייטשישע פארכאפער אינ די צייטווייליק אקופירטע סאוועטישע ראיאנענ**, ברומנית: **Cartea Neagră**, ברוסית: **О злодейском повсеместном убийстве евреев немецко-фашистскими захватчиками во временно оккупированных районах Советского Союза и в лагерях Польши во время войны 1941-1945**) הוא על פי כותרת המשנה שלו 'ספר עדויות ומסמכים על הרצח הנפשע והטוטלי של היהודים בידי הכובשים הגרמנים הפשיסטים באזורים הכבושים זמנית בברית המועצות ובמחנות ההשמדה בפולין בימי המלחמה בשנים 1941-1945'.

וסילי גרוסמן ואיליה ארנבורג היו במהלך מלחמת העולם השנייה כתבים צבאיים סובייטים ממוצא יהודי, שהתלוו לצבא האדום - חלק ממנגנון התעמולה הסובייטי למען איתנות העורף ולהגדרת מטרת המלחמה והאמצעים להשיגה לחייל בחזית. גרוסמן אף היה נוכח בכניסה למחנות מיידנק וטרבלינקה. לצד תפקידם התעמולתי פרסמו השניים כתבות על הקורות את היהודים בתקופה זו בשטחי ברית המועצות ופולין. כבר ב-1943 התכונן ארנבורג לכתוב ספר תיעודי ועד סוף 1944 כבר היה מוכן הנוסח הראשוני. תוך כדי המלחמה וביתר שאת עם סיומה יהודים רבים קרבנות וניצולים, ושאינם יהודים, כולל סופרים ומשוררים, התחילו להעביר לשניים מסמכים, יומנים וזיכרונות לצורך פרסומם בספר. בראשית 1945 הועבר הנוסח הראשון לוועד היהודי האנטי-פשיסטי, שארנבורג היה אחד מחבריו. צילומים של כתב היד נשלחו לארצות הברית, לארץ ישראל ולרומניה.

הספר הודפס בברית המועצות ביידיש, בהוצאת "דער עמעס", במוסקבה, ב-1946. בארצות הברית הובא התוכן בספר שחור באנגלית, שבתוכנו היו אירועי השואה בכל ארצות אירופה. ארנבורג ביקר ברומניה ב-1945 ולא ברור אם ביוזמתו או ביוזמת מארחיו היהודים הופק נוסח מצומצם של ספרו והוצא לאור ברומנית בשם Cartea Neagră ("הספר השחור").

בברית המועצות התעכבה ההוצאה לאור של הספר ברוסית. השלטון הסובייטי התקשה להגדיר את האתניות היהודית כלאום, על אחת כמה וכמה להבליט את סבלם של היהודים על פני סבלם של שאר הלאומים המרכיבים את ברית המועצות. סוגיה אחרת המודגשת בכתב היד שהתעמולה הסובייטית התקשתה לעכל הייתה מידת שיתוף הפעולה של אזרחים סובייטים, בעיקר אוקראינים, שכניהם של היהודים, עם הנאצים, בהשמדת היהודים. הספר לא הוצא לאור, וכשפוזר הוועד היהודי האנטי-פשיסטי וחלק מחבריו הוצאו להורג, פורק סדר הדפוס של כתב היד וכתב היד עצמו נגנז.

על בסיס העתק שהגיע למוסד הישראלי המרכזי להנצחת השואה פורסם ב-1980 על ידי פליקס דקטור תרגום לרוסית בירושלים. ב-1981 פורסם תרגום לאנגלית בארצות הברית. בשנת 1991 יצא לאור תרגום של הספר בעברית בהוצאת עם עובד.

## קישורים חיצוניים
* על ה'ספר השחור' של יהודי ברית-המועצות באתר יד ושם
* "הספר השחור" של ארנבורג וגרוסמן – העותק היחידי הקיים מהמהדורה הרוסית המקורית ביידיש – הוצאת "דער עמעס", מוסקבה, 1946
* בוריס מפציר, 

## הערות שוליים

קטגוריה:זיכרון שואת יהודי ברית המועצות
קטגוריה:שואת יהודי פולין
קטגוריה:ספרי עיון בנושא השואה
קטגוריה:יצירות שצונזרו
קטגוריה:צנזורה בברית המועצות
קטגוריה:ספרים שצונזרו
תחרות העל בנורווגיה

**תחרות העל בנורווגיה** היא תחרות על בשחמט שנערכת מדי שנה החל מ-2013 בסטוונגר, שבנורווגיה.

התחרות מתקיימת בשיטת ליגה הכוללת מפגש בודד בין 10 השחמטאים. לפני התחרות הראשית נערכת תחרות בשחמט מהיר לקביעת סדר המשתתפים.

## תוצאות (גברים)

## תוצאות (נשים)

## קישורים חיצוניים
*  

## הערות שוליים

קטגוריה:תחרויות שחמט בנורווגיה
קטגוריה:תחרות העל בנורווגיה
קטגוריה:סטוונגר: ספורט
פקארד סופר 8

**פקארד סופר 8** (באנגלית: **Packard Super Eight**) היא מכונית סלון מתוצרת יצרנית מכוניות היוקרה האמריקאית פקארד  (שם מלא: "Packard Motor Co") אשר יוצרה בין השנים 1933–1951 בתצורות: סדאן, 4 דלתות, קבריולה 2 דלתות, וקופה 2 דלתות.

## סדרות "פקארד סופר 8"

* סדרה ראשונה (יוצר בין השנים 1933–1939) : בשנת 1934 יוצרה "סדרה 11", בשנת 1935 יוצרה "סדרה 12", בשנת 1936 יוצרה "סדרה 14", בשנת 1937 יוצרה "סדרה 15", בשנת 1938 יוצרה "סדרה 16"
* סדרה שנייה (יוצר בין השנים 1939 - 1951): בשנת 1939 יוצרה "סדרה 17", בין השנים 1940–1942 יוצרו: "דגם 160" ו"דגם 180", בשנת 1948 יוצרה "סדרה 22" בשנת 1951 יוצרה "סדרה 24".

## דגמי "פקארד סופר 8" שיוצרו בין השנים 1948-1949
(Super Eight)
* "Touring Sedan" - בתצורת 4 דלתות.
* "Club Sedan" - בתצורת 2 דלתות
* "Club Convertible" - בתצורת 2 דלתות
* "7-passenger Sedan" - בתצורת 4 דלתות.
* "7-passenger Limousine" - בתצורת 4 דלתות.

### דגמי "פקארד סופר 8 דה-לוקס" שיוצרו בין השנים 1948-1949
(Super Eight Deluxe)
* "7-passenger Sedan" - בתצורת 4 דלתות.
* "7-passenger Limousine" - בתצורת 4 דלתות.

## תאוצות "פקארד סופר 8" דגמי "Touring Sedan", שנת 1948 (סדרה 22)
* בין 0 - 100 קמ"ש היא 16.1 שניות (דגם "Touring Sedan", תמסורת ידנית - 3 מהירויות, שנת 1948).
* בין 0 - 100 קמ"ש היא 16.0 שניות (דגם "Touring Sedan", תמסורת ידנית - 4 מהירויות, שנת 1948).

## תמונות

קובץ:1934 Packard Convertible.jpg | "פקארד סופר 8", שנת 1934 - קבריולה
קובץ:1937 Packard Super 8 1500 Touring Sedan (7562524124).jpg | "פקארד סופר 8" דגם "Touring Sedan" שנת 1937
קובץ:Packard-Super-Eight-1502.jpg | "פקארד סופר 8", שנת 1937 - קבריולה
קובץ:Packard Victoria Eight Cabrio Motor 1.jpg | "פקארד סופר 8", דגם "ויקטוריה", שנת 1935 - מבט למנוע
קובץ:Packard Super Eight Model 1501 Convertible Victoria 1937.JPG | "פקארד סופר 8" דגם "1501 Convertible Victoria" שנת 1937
קובץ:1937 Packard Super 8 1500 Touring Sedan (7562525316).jpg | "פקארד סופר 8" דגם "Touring Sedan", שנת 1937 - מבט לתא הנהג
קובץ:1938 Packard Super Eight (Orange Julep).jpg | "פקארד סופר 8", שנת 1938
קובץ:Flickr - DVS1mn - 39 Packard Super Eight Phaeton by Derham (2).jpg | "פקארד סופר 8", דגם "Phaeton" שנת 1939



קובץ:Packard Super 8 1940.jpg | "פקארד סופר 8", שנת 1940 - סדאן 4 דלתות
קובץ:Vintage Grill & Car Museum May 2017 10 (1941 Packard Custom Super Eight One-Eighty from The Godfather).jpg | "פקארד סופר 8", שנת 1941 - סדאן 4 דלתות
קובץ:1948 Packard Super 8 Deluxe.jpg | "פקארד סופר 8", דגם "דה-לוקס", שנת 1949 - סדאן 4 דלתות
קובץ:Packard Convertible Coupe 1949.jpg | "פקארד סופר 8", שנת 1949 - קבריולה
קובץ:Packard - Flickr - exfordy (2).jpg | "פקארד סופר 8", שנת 1949 - קבריולה
קובץ:1950 Packard Super rear (1143434533).jpg | "פקארד סופר 8", שנת 1950 - סדאן 4 דלתות


## ראו גם
* פקארד צילינדר יחיד
* פקארד 110
* פקארד 180
* פקארד סטיישן סדאן
* פקארד פסיפיק
* פקארד 300
* פקארד קוואליר
* פקארד קאריביים
## קישורים חיצוניים

* 
* 
* 
* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1933
קטגוריה:מכוניות אמריקאיות
סופר 8
אליס מיליאט

**אליס מיליאט** (בצרפתית: **Alice Milliat**; 5 במאי 1884 - 19 במאי 1957) הייתה ספורטאית צרפתיה, חותרת, שחיינית ושחקנית הוקי שדה. מחלוצות ספורט הנשים בצרפת ובעולם. מהמייסדות של התאחדות ספורט הנשים בצרפת (1917). כנשיאת ההתאחדות, ארגנה את אירוע הספורט הבינלאומי הראשון של נשים שנערך במונטה קרלו במרץ 1921 ובהמשך ארגנה את שתי אולימפיאדות לנשים, בשנת 1922 ובשנת 1923, שנערכו אף הן במונטה קרלו. ב-31 באוקטובר 1921 ייסדה את התאחדות ספורט הנשים הבינלאומי, שארגנה את המשחקים העולמיים לנשים שנערכו לראשונה ב-20 באוגוסט 1922 בפריז. בזכות פועלה, התאפשרה השתתפותן של נשים רבות יותר ובאופן מגוון ורחב יותר במשחקים האולימפיים (לראשונה אתלטיות ומתעמלות השתתפו באולימפיאדת אמסטרדם 1928), תהליך שעדיין מתמשך עד היום.

## קישורים חיצוניים

* Brian Blickenstaff, Throwback Thursday: How a French Feminist Staged Her Own Games and Forced the Olympics to Include Women, Aug 11 2016 

קטגוריה:ספורטאיות צרפתיות
קטגוריה:פמיניסטיות צרפתיות
קטגוריה:סופרג'יסטיות
מיליאט אליס
קטגוריה:ילידות 1884
קטגוריה:צרפתים שנולדו ב-1884
קטגוריה:נפטרות ב-1957
קטגוריה:צרפתים שנפטרו ב-1957
רווית ליאור-מנדל

**רוית ליאור-מנדל** (נולדה ב-24 בדצמבר 1968) היא במאית טלוויזיה ועורכת תוכן ישראלית. היא עומדת מאחורי עריכת פורמטים בינלאומיים כגון "המירוץ למיליון", "הישרדות" ו"האח הגדול" ששודרו בארץ.

## ביוגרפיה
**רוית ליאור** גדלה ביישוב אופירה שבסיני בתקופה בה חצי האי היה בשליטת ישראל (כיום במצרים), ועברה עם משפחתה לראשון לציון. שירתה בצה"ל כמש"קית ת"ש בחטיבת הצנחנים. עבדה כדיילת באל על וסיימה לימודי קולנוע וטלוויזיה באוניברסיטת תל אביב.

עבדה כתחקירנית בטלוויזיה בכבלים ומשם התקדמה לעריכת תוכניות יומיות. שימשה כעורכת משנה בתוכניות בערוץ 2 ובין השאר בתוכנית הבישול של גיל חובב ועריכת ספיישלים כגון טקס פרסי המוזיקה, טקס אנשי השנה וטקס בחירת מלכת היופי. ב-2003 עברה להתמקד בפיתוח תכנים בחברת JCS וב-2005 נכנסה אל עולם הריאליטי כשיצרה את התוכנית הדוגמניות שבה שימשה כעורכת ראשית. מנדל שימשה כעורכת הראשית של הישרדות בעונה הראשונה בערוץ 10 ולאחר מעברה לזכיינית רשת ערכה את שלוש העונות הראשונות של המירוץ למיליון. בנוסף עמדה בראש מחלקת פיתוח התוכן וריאליטי בשידורי קשת. במהלך 2017 עברה מקשת לאנדמול שיין ישראל, ועסקה בפיתוח פורמטים.

ב-2018 לאחר מעבר התוכנית האח הגדול משידורי קשת לרשת, נבחרה לשמש כעורכת ראשית וכדמות האח הגדול. שמונה התוכניות הראשונות אותן ערכה מיד לאחר הפיצול של ערוץ 2, השיגו אחוזי רייטינג גבוהים משאר ממוצעי העונה, אבל עקב נסיבות אישיות ומקצועיות החליטה לפרוש. את מקומה תפס רועי עוז שהמשיך לעונות הבאות של האח הגדול ברשת.

## חיים אישיים
ליאור-מנדל נשואה לפרופ' דרור מנדל, מנהל בית חולים דנה-דואק לילדים בתל אביב ולהם שני ילדים.

## קישורים חיצוניים

* 
* 
* 
* 
## הערות שוליים

קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:במאי טלוויזיה ישראלים
קטגוריה:סגל קשת
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:דיילות אל על
קטגוריה:דיילי אל על
קטגוריה:רמת השרון: אישים
קטגוריה:אופירה: אישים
קטגוריה:מתנחלות
קטגוריה:ישראלים שנולדו ב-1968
קטגוריה:ישראליות שנולדו ב-1968
האמן (האמן ומרגריטה)

**האמן** הוא דמות ספרותית מתוך הרומן "האמן ומרגריטה" של מיכאיל בולגקוב. דמותו מופיעה לראשונה בפרק 13 - “הופעתו של הגיבור". אדם כבן 38 השוהה בבית-חולים לחולי-נפש, מתגנב בחצות לחדרו של המשורר איוון בְּלִיבַּיִת השוהה בבית חולים הנ"ל בגין מאורע גרוטסקי (התחקות אחר וולנד), לדידו, תייר או מרגל אשר מעורב במותו של ברליוז (ראש אגודת האסוציאציות הספרותיות במוסקבה), במשכן-הסופר גריבויידוב. זהו האמן. האמן מתעב צעקות ומתיירא מחושך. הוא מגלה את לבו לאיוון ומספר כי גנב מהאחות הראשית צרור-מפתחות, ולכן ביכולתו לצאת אל המרפסת המשותפת המתארכת לאורך הקומה. "מדוע אינך נס אל נפשך?” שואל איוון "או שמא הקומה רמה?“ כי "הנני נטול-בית”, עונה האמן. הוא מגנה את שיריו של איוון ואומר: "אל נא תכתוב עוד".

## עיסוקיו
האמן עבד כהיסטוריון במוזיאון במוסקבה ותרגם מ-5 שפות: אנגלית, צרפתית, גרמנית, לטינית ויוונית. באחד הימים הוא זוכה במאה אלף רובל בלוטו; הוא התפטר מעבודתו, שכר דירת שני חדרים צנועה, מעין מרתף, והחל לכתוב את הרומן שלו אודות פונטיוס פילטוס, הוא ידע כי יחתום אותו במילים: "הפרוקורטור החמישי של ארץ יהודה האביר פונטיוס פילטוס." אך לדאבון לבו כשניסה להוציאו לאור, שלושת עורכי-ספרות: לטונסקי, ארימן, ודפנוביץ’ נמנעו מפרסומו. עקב כך, הוא שקע בדיכאון ושרף את כתב-היד.

## אהבתו
הוא מגולל בפני איוון בליבית את סיפור היכרותו עם בחירת ליבו – מרגריטה: הם נפגשו לראשונה בטברסקיה בידה החזיקה זר פרחים צהובים שהיו בעיניו מבחילים. היא פנתה לסמטה והוא התחקה אחר עקבותיה. היא נעצה בו מבטה ועיניה היו גלמודות ושאלה: "האם הינך אוהב את פרחיי?” "לא“ השיב האמן. הוא אומר לאיוון: “אהבה קפצה עלינו כליסטים מזוין". מרגריטה הייתה נשואה, אך עם מאהבה, האמן, התראתה בערבים בדירתו. בהמשך דרכיהם נפרדות. האמן מסולק מדירתו בשל מכתב קובלנה-פלילית מאת אלוזיי מוגרץ’ - שכנו. הם נפגשים שוב לאחר שמרגריטה פונה לוולנד בבקשה להתראות עם אהובה עם תום נשף השטן.

## מותו
האמן מת במרתפו לאחר שלגם יין מורעל של עזאזלו, אך לאמיתו של דבר גופתו מצויה בחדר מספר 118 בבית-החולים לחולי-נפש. למעשה, הוא זוכה לחיי שלווה ומצטרף לסוויטה של וולנד יחד עם אהובתו אל מסע מעל פני האדמה.

קטגוריה:דמויות ספרותיות
חנמאל המצרי

**חנמאל המצרי** היה כהן גדול בתקופת בית שני הנזכר במשנה כמי שעשה פרה אדומה. על פי רוב דעות החוקרים, חנמאל המצרי הוא **חננאל הבבלי** המופיע בכתבי יוסף בן מתתיהו.

## במשנה
חנמאל המצרי נזכר במשנה פעם אחת, ברשימת הכהנים הגדולים ששרפו פרה אדומה: .

יקותיאל יהודה גרינוולד טען שיש לתארך את חנמאל המצרי על פי סדר הכהנים במשנה אחרי אליהועיני בן הקוף. אם מזהים את אליהועיני בן הקוף עם אליהועיני בן קנתירא שמונה על פי יוסף בן מתתיהו בסוף ימי אגריפס הראשון, כלומר בשנת 44 לספירה, אזי חנמאל המצרי צריך להיות מאוחר יותר. אולם היו שזיהו את אליהועיני עם תקופות מוקדמות יותר, בימי אלכסנדר ינאי או אחריו. כמו כן, היו שטענו שהמשנה לא בהכרח מסודרת לפי הסדר. כנגד הטענה שחנמאל המצרי היה אחרי זמן אגריפס הראשון נטען שאין הגיון לעשות שלוש פרות אדומות בתקופה כה קצרה.

## חננאל הבבלי בכתבי יוסף בן מתתיהו
בקרב החוקרים מקובל לזהות את חנמאל המצרי עם "חננאל הבבלי", הנזכר בחיבורו של יוסף בן מתתיהו, "קדמוניות היהודים", כמי שמונה על ידי המלך הורדוס לכהן גדול במקום מתתיהו אנטיגונוס השני החשמונאי. יוסף מספר שהורדוס נזהר "מלמנות איש מן הנכבדים לכוהן גדול", ולכן בחר את חננאל, יהודי התפוצות, "כוהן מן הפחותים". אולם יוסף מספר דברים סותרים על מעמדה החברתי של משפחתו של חננאל, שכן בעוד שבאזכור הראשון נאמר שייחוסו היה נחות, בהמשך יוסף מביא מסורת כי חננאל היה צאצא למשפחת כהנים גדולים בימי בית המקדש הראשון. יש מפקפקים במסורת זו, המייחסת אותו למשפחת כהנים גדולים, אולם לדעת אברהם שליט ייתכן שמשפחתו של חננאל הייתה בכל זאת בעלת ייחוס עתיק, ומציג השערה אפשרית שהוא התייחס על חנמאל בן שלום דודו של ירמיהו, שמכר לנביא את שדהו בענתות, שהייתה עיר כהנים והוא עצמו היה כהן, וייתכן אם כך, שהוגלה לבבל אחרי כיבוש ירושלים, או שירד למצרים יחד עם יוחנן בן קרח, והדבר מסביר את המסורת הכפולה על מוצאו של הכהן הגדול בתקופת הורדוס.

את הסתירה בין הכינוי "הבבלי" אצל יוסף בן מתתיהו ל"המצרי" במשנה, מיישבים יצחק אייזיק הלוי ופרופ' יוסף קלוזנר בכך שחנמאל היה ממשפחה בבלית שגרה במצרים. הרב יצחק אייזיק הלוי מעלה את הסברה שחנמאל המצרי סייע להורדוס בעת שהיה זקוק לכסף כדי לקבל מינוי ברומא. בכך הוא מסביר מצד אחד את העובדה שהורדוס שנזקק לכסף ולא קבלו ממלך הערביים השיג את הכסף הנדרש לו לאחר הגיעו לאלכסנדריה ומצד שני את אהבתו לחננאל הבבלי ומחויבותו אליו למנותו לכהן גדול.

לפי חישובו של אברהם שליט, מינויו של חננאל לכהן גדול חל לפני חודש אוקטובר או בתחילתו, בשנת 37 לפנה"ס. לפי יוסף בן מתתיהו, חננאל הבבלי הודח ממשרתו לזמן קצר על ידי הורדוס, בלחץ אשתו מרים החשמונאית, וחמותו אלכסנדרה אשר לא ראו בעין יפה את הדחת השושלת החשמונאית מהכהונה הגדולה, ואריסטובולוס השלישי מונה לתפקיד.
לפי חישובו של שליט, החלטה זו של הורדוס חלה בסוף שנת 37 לפנה"ס או בתחילת שנת 36 לפנה"ס. יוסף בן מתתיהו כותב שנטילת מישרת הכבוד של הכהן הגדול מאדם שקיבל אותה, התרחשה רק פעמיים קודם לכן, כאשר אנטיוכוס הרביעי נטל אותה מיאסון, וכאשר אריסטובולוס השני נטל אותה מאחיו הורקנוס השני. לאחר שאריסטובולוס השלישי נרצח על ידי אנשי הורדוס, השיב הורדוס את חננאל למשרת הכהונה הגדולה.

## קישורים חיצוניים
*

## הערות שוליים

קטגוריה:כהנים בתקופת בית שני
קטגוריה:כהנים ששרפו פרה אדומה
קטגוריה:כהנים בתקופת המשנה
אל תסתכל בקנקן אלא במה שיש בו

ממוזער|150px|כד לאחסון יין מהמאה החמישית לפני הספירה. נִמְשָׁה מחופי אשקלון
[ממוזער|הפתגם"אל תסתכל בקנקן אלא במה שיש בו" ב[מילון אלקטרוני של בבילון]]
**אל תסתכל בקנקן אלא במה שיש בו** - הוא פתגם, שמקורו בפרקי אבות, ומשמעותו: אל תשפוט דבר או אדם על פי מראהו החיצוני, אלא על פי תוכנו הפנימי.
## המקור לפתגם
כך נאמר בפרקי אבות: 

דהיינו, רבי יוסי ממליץ לא ללמוד מילדים קטנים, כשם שלא מומלץ לאכול ענבים שטרם הבשילו, או יין שטרם עבר עיבוד והתיישנות. לעומת זאת, מי שלמד מן הזקנים, דומה למי שאכל ענבים בשלים וטעימים ושותה יין שטעמו משתבח עם השנים.
עונה לו כנגדו רבי יהודה הנשיא: אל תדון דבר על פי מראהו. לעיתים יש בקנקן חדש יין ישן משובח, ואילו הקנקן הישן עלול להיות ריק מכל יין.
והסביר הרמב"ם את דברי רבי: "אמר רבי, לא תבחן היין בקנקניו, כי יש קנקן חדש ובו יין ישן, וקנקן ישן ריקם ואין דבר בו - כן יש בחורים ששאלותיהם וחכמותיהם זכות, לא התערב בהם ספק, כיין ישן שנבדלו שמריו ממנו. ויש זקנים שאין להם חכמה כלל, ואין צריך לומר שאין להם חכמה מעורבת ומבולבלת"

במילים אחרות, המלצתו של רבי יהודה הנשיא היא לבדוק כל דבר ואדם על פי תוכנו, ולא על פי מראהו החיצוני.

המאמר על הקנקן הפך למשל ידוע בקרב דוברי העברית בתקופותיה השונות.

## שימושים בעברית
* עמנואל הרומי כתב במקאמה שלו: מחברות עמנואל את הקטע הבא:

* חיים נחמן ביאליק מפאר את סגולותיו של השום במקאמה שלו, "אלוף בצלות ואלוף שום", כשש מאות שנים לאחר עמנואל הרומי:

* בעיתון דבר הופיעה בשנת 1968 כתבת פרסומת תחת הכותרת: **אל תסתכל בקנקן אלא במה שיש בו**, המתארת את סגולותיה הייחודיות של טלוויזיה מסוג מסוים שעולות על טלוויזיות אחרות מהודרות יותר.
* ב-2015 הופיעה באתר News1 כתבה באותה כותרת, המדברת על הנטייה שלנו להימשך או להירתע מאנשים על פי המראה המתעתע שלהם.

## קישורים חיצוניים
* "אל תסתכל בקנקן אלא במה שיש בו," קהילות מספרי סיפורים
* "פתגם - אל תסתכל בקנקן אלא במה שיש בו", קסם התנ"ך
* 

## הערות שוליים

קטגוריה:אמרות חז"ל
קטגוריה:ניבים וביטויים חז"ליים
קטגוריה:רבי יהודה הנשיא
דרופקיק מרפיס

**דרופקיק מרפיס** (באנגלית: **Dropkick Murphys**) היא להקת פאנק קלטי אמריקאית. הלהקה הוקמה בקווינסי, מסצ'וסטס, בשנת1996, וצברה תאוצה מקומית דרך הופעות בבארים במסגרת החגיגות השנתיות של יום פטריק הקדוש בבוסטון. הפריצה המשמעותית של דרופקיק מרפיס לתודעה הציבורית הרחבה הייתה דרך הסינגלים "Tessie" ב-2004, ו"I'm Shipping Up to Boston" ב-2006, שהפך ללהיט הגדול ביותר של הלהקה.

הסגנון המוזיקלי של דרופקיק מרפיס משלב פאנק רוק יחד עם נעימות איריות מסורתיות, באמצעות כלי נגינה כגון חמת חלילים, בנג'ו, חלילית אירית וכינור. שירי הלהקה מבוססים על טקסטים מקוריים, וכן עיבודים חדשניים לשירים איריים, בריטים ואמריקאים מסורתיים. באמצעות שיריה, נוקטת דרופקיק מרפיס עמדות במגוון רחב של סוגיות אישיות, חברתיות ופוליטיות, כגון תמיכה בארגוני עובדים, גמילה מסמים והתנגדות למלחמות.

ההופעות של הלהקה ידועות כקולניות ואנרגטיות במיוחד, תוך אינטראקציה רבה עם הקהל ואף העלאת הקהל לבמה.

## קישורים חיצוניים

* 

## הערות שוליים

קטגוריה:בוסטון: אישים
2018 05
קטגוריה:להקות פאנק (Punk)
קטגוריה:להקות אמריקאיות
קטגוריה:להקות שהוקמו בשנת 1996
האצטדיון האולימפי פיונגצ'אנג

את **האצטדיון האולימפי פיונגצ'אנג** (בקוריאנית: 평창 올림픽 스타디움) היה מבנה זמני הנועד עבור טקסי הפתיחה והסגירה של אולימפיאדת פיונגצ'אנג (2018) ועבור התחרויות הפאראלימפיות בפיונגצ'אנג, הנמצא במחוז גאנגוון, אשר בדרום קוריאה. האצטדיון נהרס אחרי משחקים.

## רקע
הוא ממוקם ליד העיירה Daegwallyeong-myeon, שבמחוז גאנגוון-דו כ-2 ק"מ מאתר הסקי והנופש אלפנסיה.

כדי לחסוך בעלויות, לאצטדיון באתר אין גג או מערכת הסקה מרכזית. ובכל זאת עלותו משוערת בכ-116 מיליארד וון דרום קוריאני (109 מיליון דולר אמריקני).באצטדיון 35,000 מושבים המסודרים בשבע קומות מעל הקרקע, וקומה אחת מתחת לאדמה ושטחו הוא 58,790 מ"ר.

האתר נבנה על 80,000 מ"ר מהאתר הונג'י, והוא האתר הגדול ביותר שנבנה לטובת משחקים פראלימפיים. גובה האתר הוא כ-740 מטרים מעל פני הים.

סמוך לאצטדיון נבנה מבנה לתערוכה אולימפית, מתחם לאוכל מסורתי, שווקים ואטרקציות אחרות, כולם בהתאם למורשת התחרויות והקוריאניות כאחת. הבנייה של האצטדיון, לקחה שנה אחת ועשרה חודשים והסתיימה ביום 30 בספטמבר 2017.

האצטדיון, היה בשימוש ארבע פעמים לפני שהוא נהרס: פתיחה וסגירת הטקסים של אולימפיאדת החורף, וטקסי הפתיחה והסגירה של התחרויות הפאראלימפיות של 2018.
## ראו גם
*המשחקים הפאראלימפיים
*אולימפיאדת פיונגצ'אנג (2018)

## קישורים חיצוניים

## הערות שוליים

קטגוריה:אצטדיונים ומתקני ספורט אולימפיים
קטגוריה:קוריאה הדרומית: מבנים
קונקוונטור

**קונקוונטור** (שם מדעי: ***Concavenator ***; מילולית: "הצייד הדבשתי של קואנקה) הוא סוג של דינוזאור טורף ממשפחת הקרכרודונטוזאוריים החי בקרטיקון התחתון לפני 130 עד 125 מיליון שנה. הוא התגלה באתר חפירות בספרד ב-2010.
## מאפיינים
הקונקוונטור הגיע לאורך 6 מטר לגובה 2.5 מטר ושקל 1 טון. הוא היה בעל גב מוזר בעל דבשת שהזכירה מעט גמל אך דמתה לסנפיר כריש ומעל הזנב הייתה עוד בליטה נמוכה יותר. לא ברור למה הם שימשו אך משערים שהיה להם קשר לתוגת ראווה או אולי לוויסות חום בדומה לזיזי הסטגוזאורוס. ייתכן שהוא היה מאבותיו של האקרוקנתוזאורוס, קרוב משפחתו שהיה בעל מפרש גבוה על גבו.

ככל הנראה הוא היה יצור דו-רגלי שנע מהר, בעל זרועות בינוניות והייתה לו גולגולת של קרכרודונטוזאור בעלת לסתות חזקות ושיניים חדות. ייתכן שהוא גם כוסה בנוצות.

## בתרבות
דינוזאור זה הופיע במשחקי המחשב עולם היורה: המשחק וJurassic World: Alive.

## קישורים חיצוניים

* 
ימין|ממוזער|200px|איור של קונקוונטור בתוך בריכה

קטגוריה:קרכרודונטוזאוריים
קטגוריה:דינוזאורים שחיו בקרטיקון תחתון באירופה
קטגוריה:ספרד: מאובנים
קטגוריה:מאובני טקסונים שתוארו ב-2010
מריו רוי

**מריו רוי סילבה דוארטה** (בפורטוגזית: **Mário Rui Silva Duarte**; נולד ב-27 במאי 1991) הוא כדורגלן פורטוגזי  המשחק בנבחרת פורטוגל בעמדת המגן השמאלי.

## קריירת מועדונים
מריו רוי התחיל את לשחק כדורגל כאשר הצטרף בגיל 10 לוואסקו גמה סינס. אחרי שנתיים הצטרף לספורטינג ליסבון, ממנה עבר לולנסיה וכעבור שנה חזר לפורטוגל והצטרף לאקדמיה של בנפיקה ליסבון. בקיץ  הושאל לפאטימה עד לסויום העונה. בקיץ  חתם בפארמה מהסרייה א' והושאל לאחר מכן לגוביו מהסרייה ב'.

ביוני  רוי חתם לחמש עונות בפארמה, ובמהלך הקיץ הושאל לספציה. ב-28 ביוני 2013 חתם רוי באמפולי תמור 550 אלף אירו. רוי היה שותף לחזרה של אמפולי לסרייה א', אחרי שש עונות.

ב-31 באוגוסט 2014 רוי ערך את הופעת הבכורה שלו בסרייה א' בהפסד 0–2 לאודינזה.

ב-8 ביולי 2016 רוי חתם ברומא תמורת 3 מיליון אירו. עקב פציעה בתחילת העונה, ב-19 בינואר 2017 הוא ערך את הופעת הבכורה שלו בקבוצה בניצחון 0–3 נגד סמפדוריה בקופה איטליה.

ב-13 ביולי 2017 הושאל לנאפולי תמורת 3.75 מיליון אירו. ב-10 בפברואר 2018 רוי ערך את הופעת הבכורה שלו בקבוצה בניצחון 1–4 נגד לאציו.

## קריירה בינלאומית
רוי שיחק בכל הנבחרות הצעירות של פורטוגל ואף השתתף עם נבחרת הנוער בגביע העולם בכדורגל עד גיל 20 בשנת 2011.

במרץ  זומן לראשונה לסגל הנבחרת הבוגרת לקראת משחקי הידידות נגד  ו. ב-26 במרץ 2018 רוי ערך את הופעת הבכורה שלו בנבחרת בהפסד 0–3 ל. רוי נכלל בסגל הנבחרת לקראת מונדיאל 2018.

## תארים
**נאפולי** 

* אליפות איטליה: 2022/2023

## קישורים חיצוניים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני פאטימה
קטגוריה:כדורגלני פארמה
קטגוריה:כדורגלני גוביו
קטגוריה:כדורגלני ספציה
קטגוריה:כדורגלני אמפולי
קטגוריה:כדורגלני רומא
קטגוריה:כדורגלני נאפולי
קטגוריה:כדורגלני נבחרת פורטוגל
קטגוריה:כדורגלני מונדיאל 2018
קטגוריה:ספורטאים פורטוגזים באיטליה
קטגוריה:פורטוגזים שנולדו ב-1991
ימי בנימינה

"**ימי בנימינה**" הוא פזמון שנכתב על ידי אהוד מנור, הולחן על ידי מתי כספי ובוצע במקור על ידי חוה אלברשטיין. "ימי בנימינה" הוא מהשירים המזוהים ביותר עם אהוד מנור.

## רקע
השיר יצא לאור בשנת 1975 ונכלל באלבום "כמו צמח בר" של חוה אלברשטיין. שירי האלבום היו נוגים וביטאו את רוח התקופה שלאחר מלחמת יום הכיפורים.

אלברשטיין התייחסה לשיר ואמרה:

בשנת 1987 הוציא מתי כספי את האלבום צד ג' צד ד', ובו נכלל ביצוע שלו לשיר שהלחין. בשנת 2008 יצרה הזמרת דין דין אביב ביצוע לשיר במסגרת פרויקט "עבודה עברית".

## תוכן השיר
השיר הוא שיר נוסטלגי שכתב אהוד מנור. מנור שגדל בבנימינה מבטא את געגועיו כמבוגר לילדותו במושבה, ואת שאיפתו לשוב לימי הילדות שלו, אשר אותם הוא מגדיר כימים הכי טובים בחייו. ילדותו של מנור עברה עליו בבנימינה בשנות ה-40 ותחילת שנות ה-50. בתיאורים של מנור את המושבה באותה עת, בנימינה משתקפת כמקום איטי וחברותי: . גם עבודות החקלאות במושבה מומחשות בשיר ("איך היה יבול הענבים השנה"? ו"יש ריבה מתות גינה").

## לאחר מותו של מנור
בשנת 2011 הסבה המועצה המקומית בנימינה-גבעת עדה את שמו של רחוב העלייה לשם ימי בנימינה לזכרו של אהוד מנור. אירוע מחווה לשירי אהוד מנור נקרא אף הוא בשם "ימי בנימינה".

## השיר בספרי תווים
* רודיקה דן (עורכת), **ילדותי השניה**, עמ' 84, הוצאת י. שרברק, 1985. 
* אפי נצר, **לשיר עם אפי נצר: השירים שאנו אוהבים, חלק ג**', עמ' 145, ההסתדרות הכללית של העובדים בארץ ישראל, 1991. 
* חוה אלברשטיין, **שיר במתנה**, עמ' 172, הוצאת מסדה-פרס, 1979. 

## קישורים חיצוניים

* 
* יוסי חרסונסקי,עיון ביקורת באתר יוסי מיוזיק
* 
* לדף השיר באתר הספרייה הלאומית
* 

## הערות שוליים

קטגוריה:שירי חוה אלברשטיין
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:בנימינה
קטגוריה:שירים על נוסטלגיה
קטגוריה:שירים על ילדות
SBS 9

**SBS 6** הוא ערוץ טלוויזיה הולנדי הנמצא בבעלות רשת Talpa. הערוץ הושק ב-1 בינואר 2015 בשעה 12:00 שעון מרכז אירופה (CET), עם מרתון סרטים. הערוץ משודר בכל שירותי הטלוויזיה הרב-ערוצית בהולנד. ערוצים אחרים הנמצאים בבעלות הקבוצה הם NET 5, SBS 6 ו-Veronica TV.

## היסטוריה
SBS Broadcasting הודיעה כי בכוונתה להשיק ערוץ רביעי בהולנד כבר בשנת 2009. ב-22 באוגוסט 2014 פרסמה החברה באופן רשמי את תוכניותיה המפורטות להקמת ערוץ חדש שמושך את הצופים. הערוץ קיבל את שמו SBS 9 ב-27 בנובמבר 2014. תאריך השקת הערוץ נקבע לינואר 2015.

## תוכניות
הערוץ משדר סרטים וסדרות טלוויזיה תוך אפיון כל יום בשבוע בסוגה אחרת:

* יום ראשון: רומנטיקה
* יום שני: אומנים שונים
* יום שלישי: קומדיה
* יום רביעי: פעולה
* יום חמישי: דרמה
* יום שישי: תוכניות לכל המשפחה
* יום שבת: מותחן

## ראו גם

* BNNVARA
* RTL 4
* RTL 5

## קישורים חיצוניים

* 

## הערות שוליים

קטגוריה:ערוצי טלוויזיה הולנדיים
אריה אביר

**אריה אביר** (נולד ב-29 בספטמבר 1948) הוא כלכלן ועורך דין. כיהן מ-2008 ועד לשנת 2023 כיושב ראש מועצת המנהלים של חברת עמיגור, חברת בת של הסוכנות היהודית לארץ ישראל.

## קורות חיים
אריה אביר נולד בבואנוס איירס, ארגנטינה, בשנת 1948 ועלה למדינת ישראל בשנת 1962 יחד עם משפחתו. בין השנים 1967-1970 שירת בחיל הקשר, ולאחר מכן היה ל-סמג"ד בחיל הרפואה.

אביר נשוי ולו 2 ילדים.

### אקדמיה
בשנת 1975 סיים את לימודי התואר הראשון בכלכלה באוניברסיטת תל אביב. לאחר מכן, למד משפטים במכללת שערי משפט והוסמך כעורך דין בשנת 1998.

### עמיגור
בין השנים 1980-1990 עבד אביר כמנהל אגף הכספים וכלכלן בכיר בעמיגור. לאחר מכן, מונה להיות מנכ"ל החברה וכיהן בתפקידו בין השנים 1990-2002. במסגרת תפקידו היה אמון על ניהולן של 30,000 דירות ציבוריות ברחבי המדינה, בניה של בתי גיל זהב לקשישים בשיתוף פעולה עם קרנות יהודיות מארצות הברית ואחראי על קשרי ויחסי עבודה רחבים עם משרדי ממשלה ישראלים וארגונים יהודים בינלאומיים. בשנת 2008 מונה אביר להיות יו"ר דירקטוריון חברת עמיגור ומכהן בתפקיד זה עד היום.

### הסוכנות היהודית
אביר כיהן בין השנים 2002-2007 כראש משלחת אזור אמריקה הלטינית. במסגרת תפקידו, סייע אביר בהעלאת עולים מארגנטינה בזמן המשבר הכלכלי שפקד אותה ופעל רבות בתחום החינוך, זהות יהודית ועליה בכל ארצות אמריקה הלטינית.

בין השנים 2007-2011, כיהן אביר כראש המשלחת של אזור אירופה. במסגרת תפקידו, ריכז את פעילות כל המשלחות של הסוכנות היהודית באזור אירופה ופעילות השליחים שם. הוא ביסס והעמיק קשרים עם שגרירויות ישראל באירופה, עם ארגונים יהודיים וראשי קהילות.

בשנת 2011, מונה אביר להיות ראש לשכת החברות של הסוכנות היהודית העוסקות בפעילות בתחומים חברתיים וכלכליים שונים. לשכת החברות פועלת לצד הנהלת הסוכנות היהודית ומנהלי יחידותיה, ליישום מדיניותה ועל מנת לתעל את יכולותיהן המיוחדות של החברות ולהשיא את הישגי החברות לקידום יעדי הארגון.

### פעילות ציבורית
אביר מכהן בהתנדבות כחבר במועצות מנהלים הבאות:
*מכללת לוינסקי לחינוך
*החברה למוסדות חינוך בתל אביב
*כפר המכביה בע"מ
*כרמל מזרחי (בעבר)

## קישורים חיצוניים
*אריה אביר - יו"ר מועצת המנהלים, באתר עמיגור
*פרויקט דיור ציבורי לגיל הזהב הגדול ביותר בארץ נחנך היום באשקלון, באתר משרד הבינוי והשיכון
* 

קטגוריה:מפעלי הסוכנות היהודית
קטגוריה:ישראל: דיור ציבורי
קטגוריה:ישראלים ילידי ארגנטינה
קטגוריה:שליחי הסוכנות היהודית
קטגוריה:מנכ"לים ישראלים
קטגוריה:עורכי דין ישראלים
קטגוריה:בוגרי אוניברסיטת תל אביב
קטגוריה:בוגרי המרכז האקדמי שערי מדע ומשפט
קטגוריה:דירקטורים ישראלים
קטגוריה:ישראלים שנולדו ב-1948
קש"ת (ארגון)

**קש"ת** היה ארגון חרדי מחתרתי קיצוני שפעל בישראל בסוף שנות ה-80 של המאה ה-20 באמצעים אלימים, כדי להילחם בעיקר בחילול השבת, נתיחות שלאחר המוות וחילול קברים עתיקים במסגרת חפירות ארכאולוגיות.

## היסטוריה
הארגון הוקם בשנות ה-80 בשם קש"ת ("קבוצה שלא תשלים", יש שפרשו "קבוצת שומרי תורה"), כדי להילחם באמצעים אלימים בבנייה על קברים, פרסום חוצות, "חוסר צניעות" וחילול השבת. הארגון השחית את המצבות על קבריהם של הרצל ודוד בן-גוריון, הפעיל טרור ואיומים נגד אישים ומוסדות, הטמין מטעני חבלה, הציתו את מכוניתו של אברהם (פריצי) פריד שהיה מראשי הוועד נגד אלימות חרדית, והצית תחנות אוטובוסים וחנויות. במסגרת מאבקם נגד נתוחי מתים וחילול קברים נהגו חברי הקבוצה להטריד רופאים פתולוגיים וארכאולוגים.

ביולי 1983 פרסמו "פסק דין מוות" נגד הארכאולוג יגאל שילה שחפר בעיר דוד. לאחר שנפטר ב-1987 פגעו בקברו.

בפברואר 1989, נעצרו 10 חשודים בחברות בארגון, מתוכם 5 בני משפחתו של יהודה משי זהב. נערכה חקירה ממושכת שכללה הפעלת סוכנים סמויים וציתותים לטלפונים. מספר ימים אחר כך הוגש כתב אישום נגד ישראל חשין, תלמיד ישיבת פוניבז' בבני־ברק, ואברהם משי־זהב. בד"ץ העדה החרדית ארגן מגבית לטובת הגנתם המשפטית של העצורים. הם הורשעו בעסקת טיעון ונידונו ל-18 חודשי מאסר, על כך שתכננו להניח חומרי נפץ בקיוסקים שמכרו עיתונים חילוניים בבני ברק. יהודה משי זהב נעצר 5 פעמים ונחשב כמי שעומד בראש הארגון. עקב כך כונה משי זהב "קמב"ץ העדה החרדית".

## ראו גם
* האגודה למען טוהר המחנה
* משמרת הצניעות
## קישורים חיצוניים
* חדו"ש - משי-זהב חושף את השיטות האלימות של המחתרת החרדית קש"ת
* 
* 
## הערות שוליים

קטגוריה:ישראל: ארגונים דתיים
קטגוריה:יהדות חרדית בישראל
קטגוריה:צניעות (יהדות חרדית)
קטגוריה:פשע בישראל
קטגוריה:ארגוני טרור יהודים בישראל
ארקדי בבצ'נקו

** ארקדי בבצ'נקו** (ברוסית: **Аркадий Бабченко**) הוא עיתונאי, משפטן וסופר רוסי, הידוע בשל התנגדותו לנשיא רוסיה ולדימיר פוטין. מתוך חשש לחייו, עזב את רוסיה ועבר להתגורר בישראל .

## ביוגרפיה
בבצ'נקו נולד במוסקבה. בגיל 18 הוא גויס לצבא הרוסי ולחם במלחמת צ'צ'ניה הראשונה ממנה השתחרר ב-1996, ולאחר מכן התנדב להילחם במלחמת צ'צ'ניה השנייה. ב-2005 הוציא את ספרו "סיפורו של חייל" אודות שירותו בצבא הרוסי. הספר תורגם לעברית על ידי אריה חשביה בשנת 2008.

## מוות מבוים
ב-29 במאי 2018 הודיעה המשטרה הלאומית של אוקראינה כי בבצ'נקו נרצח בפתח ביתו בידי מתנקש שירה בגבו שלושה כדורים בעת שאשתו שהתה בבית. החשד היה שהמתנקש הגיע בשליחותו של נשיא רוסיה ולדימיר פוטין . משטרת אוקראינה אף פרסמה קלסתרון של החשוד ברצח.

למחרת (30 במאי) הגיע בבנצ'קו למסיבת עיתונאים והודיע כי הוא חי וכי שיתף פעולה עם רשויות הביטחון האוקראיניות ביום הרצח במטרה לסכל את הרצח ולגלות מי הם המתנקשים שנשלחו בידי רוסיה. בבצ'נקו התנצל בפני המצטערים על מותו ובפרט בפני אשתו.

במסגרת החקירה נתגלה כי רוסיה שכרה אזרח אוקראיני שירצח את בבצ'נקו תמורת 40 אלף דולר. האיש שכר אוקראיני אחר לביצוע ההתנקשות. פוליטולוג פרו-רוסי ואדים קרסיוב קשר את האירוע עם הבחירות הקרובות באוקראינה.

## קישורים חיצוניים

## הערות שוליים

קטגוריה:2018 ברוסיה
קטגוריה:עיתונאים רוסים
קטגוריה:כתבים צבאיים
קטגוריה:חיילי צבא רוסיה
קטגוריה:אישים בעימות הרוסי-צ'צ'ני
קטגוריה:אנשים שהוכרזו ברוסיה כ"סוכנים זרים"
קטגוריה:רוסים שנולדו ב-1977
חרדתו של המלך סלומון

**חרדתו של המלך סלומון** (בצרפתית: **L'Angoisse du roi Salomon**) הוא ספר מאת הסופר היהודי-צרפתי רומן גארי אשר היה האחרון להתפרסם תחת הפסבדון אמיל אז'אר, שנכתב בשנת 1979. הספר הוא רומן העוקב אחר מעלליו של ז'אנו, נהג מונית פריזאי צעיר ומעורבותו עם סלומון רובינשטיין, יהודי מבוגר בן 84 בפנסיה, המפעיל קו סיוע נפשי טלפוני לאנשים במצוקה. 
הספר תורגם לעברית על ידי אביטל ענבר, ויצא בהוצאת עם עובד ב-1980, ומאוחר יותר זכה לתרגום והוצאה מחודשת בידיעות ספרים על ידי ניר רצ'קובסקי ב-2010.

## קישורים חיצוניים

* חרדתו של המלך סולומון באתר הוצאת עם עובד
* 
* 

## הערות שוליים

קטגוריה:רומנים (סוגה ספרותית)
קטגוריה:ספרים צרפתיים
קטגוריה:ספרי 1979
קטגוריה:ספרי רומן גארי
קטגוריה:לקות נפשית באמנות
קטגוריה:ספרי ספריה לעם
קטגוריה:ספרים המתרחשים בצרפת
הר פיי (אלברטה)

**הר פיי** (באנגלית: **Mount Fay**) הוא הר ברכס בואו בהרי הרוקי הקנדיים, על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,325 מטרים מעל פני הים, והוא מתנשא 389 מטרים מעל סביבתו.

ההר ממוקם 6 קילומטרים דרומית-מערבית להר דלתאפורם, על גבול עמק עשר הפסגות בשטח הפארק הלאומי באנף, והוא אחד ההרים המשקיפים על אגם מוריין.

## היסטוריה
### מקור השם
שמו של ההר ניתן לו בשנת 1902, ההר נקרא על שם צ'ארלס אי. פיי (Charles E. Fay), חוקר הרי הרוקי הקנדיים, אשר היה אחד הראשונים שניסו להעפיל לפסגת הר לפרוי בשנת 1896. לפיי הוצע שיקראו על שמו הר, והוא בחר בהר זה כי סבר שהיה הראשון שטיפס לפסגתו (אף שלא כך היה). פיי התאכזב עד מאוד שגילה שאחרים טיפסו על ההר (והוא טעה בינו להר לפרוי).

### הטיפוס על ההר
הראשונים שטיפסו על ההר היו גרטרוד בנהאם (Gertrude Benham) וכריסטאן קאופמן (Christian Kaufmann), בשנת 1904.

## לקריאה נוספת
• Dave Birrell, **[https://books.google.co.il/books?id=OaB-yf_MJXMC&pg=PA87&lpg=PA87&dq=%22Mount+Fay%22&source=bl&ots=zNUC9TaKew&sig=BnEKfH-12KSbc-Cl3epZUMru7ik&hl=en&sa=X&ved=0ahUKEwifheGolq7bAhWOZpoKHfpyAbM4HhDoAQgqMAI#v=onepage&q=%22Mount%20Fay%22&f=false 50 Roadside Panoramas in the Canadian Rockies]**, PP 86 - 87

• Maurice Isserman, **[https://books.google.co.il/books?id=nfh1CQAAQBAJ&pg=PT96&lpg=PT96&dq=Mount+Fay&source=bl&ots=FT22GytffM&sig=3UF8s8yP2ky1Y2tjTOAO6nUrNd8&hl=en&sa=X&ved=0ahUKEwiJt8nUoK7bAhVBFiwKHVSZAcM4PBDoAQgzMAM#v=onepage&q=%22Mount%20Fay%22&f=false Continental Divide: A History of American Mountaineering]**

## קישורים חיצוניים

* הר פיי באתר ממשלת קנדה
* הר פיי באתר summitpost
* הר פיי באתר peakfinder
* הר פיי באתר summitsearch
* תרשים הנוף הנשקף מהר פיי באתר peakvisor
* מידע למטפסים על הר פיי באתר mountainproject
* מידע למטפסים על הר פיי באתר cdnalpine
* תחזית מזג אוויר עדכנית עבור הר פיי
** סטטיסטיקות מזג אוויר עבור הר פיי
** תחזית מזג אוויר עדכנית להר פיי, לפי גבהים
* 

## הערות שוליים

פיי
פיי
פיי
פיי
פיי
פיי
הר פיי (ניו יורק)

**הר פיי** (באנגלית: **Mount Fay**) הוא הר במחוז אסקס במדינת ניו יורק שבארצות הברית.

גובהו של ההר 703 מטרים מעל פני הים, והוא מתנשא 238 מטרים מעל סביבתו.

## קישורים חיצוניים
* הר פיי באתר peakbagger
* תרשים הנוף הנשקף מהר פיי באתר peakvisor
* תצלום לוויין של אזור הר פיי
* מפה טופוגרפית של אזור הר פיי
* הר פיי באתר peakery - תצלום ההר
* נתוני מזג אוויר עדכניים עבור הר פיי
** סטטיסטיקות מזג אוויר עבור הר פיי

## הערות שוליים

פיי
גרדי טרוסט

[ממוזער|גרדי טרוסט, [יוזף גבלס, אדולף היטלר, הרמן גרינג, אדולף ואגנר ורודולף הס ביום האמנות הגרמנית במינכן, 18 ביולי 1937.]]
**גרדי טרוסט** (גרמנית: **Gerdy Troost**; 3 במרץ 1904 – 30 בינואר 2003) הייתה אדריכלית גרמניה ואשתו של פאול טרוסט.

לטרוסט הייתה השפעה חזקה על היטלר והיא ניהלה מסע לשיפור תדמיתו הציבורית כג'נטלמן ושוחר אמנות, פעולותיה סייעו להתקבלותו בציבור הגרמני לפני מלחמת העולם השנייה.

## חייה ועבודתה
טרוסט נולדה בשטוטגרט בשם **גרהארדינה אנדרסן** (Gerhardine Andresen), בתו של סוחר אמנות. לאחר שהשלימה את חינוכה, עבדה בעסק של אביה, שם פגשה את פאול לודוויג טרוסט ב-1923. ב-1924 עבר הזוג למינכן והתחתן שם ב-1925. דרך בעלה, הכירה את אדולף היטלר ב-1930 והפכה לחברה במפלגה הנאצית ב-1932.

לאחר מותו של בעלה ב-1934, ניהלה טרוסט את עסק האדריכלות שלו יחד עם שותפו, לאונהרד גל. היא פיקחה על בנייתו של המשכן לאמנות במינכן, על עיצובו מחדש של הקניגספלאץ  במינכן, ועל בניית היכלי הכבוד . יחד עם גאל, תכננה גם את הארכיטקטורה הפנימית של החוילה של היטלר, הברגהוף באוברזלצברג.

טרוסט הייתה יועצת ארכיטקטונית בחוגו של היטלר עד לסוף המלחמה. היטלר העניק לה ביום הולדתו (20 באפריל) 1937 את התואר "פרופסור".
ב-1943 קיבלה מהיטלר את אות הזהב המפלגתי וכן מענק כספי בסך 100,000 רייכסמארק.

במהלך הדה-נאציפיקציה קוטלגה טרוסט על ידי ה-Hauptspruchkammer במינכן כ"פחות אחראית" (Minderbelastete), נשפטה ונקנסה ב-500 מארק וב"איסור מקצועי"  למשך 10 שנים. בסוף תקופה זו, המשיכה טרוסט בעבודתה והתגוררה בשוטצינג (היימינג ) בבוואריה העליונה .

לאחר 1945 נותרה גרדי טרוסט חברתה ואשת סודה של ויניפרד ואגנר . היא מתה בבאד רייכנהאל בשנת 2003, בגיל 98.

## קישורים חיצוניים

## הערות שוליים

קטגוריה:ילידות 1904
קטגוריה:אדריכלים נאצים
קטגוריה:מעוטרי אות הזהב המפלגתי
קטגוריה:אדריכליות גרמניות
קטגוריה:אדריכלים גרמנים
קטגוריה:גרמניות שנפטרו ב-2003
קטגוריה:גרמנים שנפטרו ב-2003
קטגוריה:נאציות
מוטי שוורץ

**מוטי שוורץ** (נולד ב-1 ביוני 1963) היה מנכ"ל משכנות שאננים. בעברו היה המייסד והמנכ"ל הראשון של אתר החדשות ynet, הקים את אגף התוכן הסלולרי בחברת פלאפון, שימש כסמנכ"ל ניו מדיה של קבוצת Jerusalem Post ומנכ"ל בפועל של  בית התפוצות.

## היסטוריה
מוטי שוורץ נולד בחיפה בשנת 1963. למד בבית הספר היסודי בארי, ולאחר מכן למד בחטיבת הביניים עירוני ג' ובבית ספר התיכון בסמ"ת.    

בשנת 1982 התגייס לצבא ושירת בחטיבת הנח"ל בתפקידי לחימה. בשנת 1986 השתחרר בדרגן סרן והחל ללמוד את התואר הראשון בחוג למדעי המדינה באוניברסיטת תל אביב, אותו סיים בשנת 1989. באותה שנה החל את לימודי התואר השני במדעי הניהול, בבית הספר למנהל עסקים באוניברסיטת תל אביב, אותו סיים ב-1992.  

במקביל שירת במערך האבטחה של משרד ראש הממשלה עד לשנת 1991. 

בשנת 1994 הצטרף לקבוצת ידיעות אחרונות כמנכ"ל ומנהל פרויקטים של חברת ידיעות אינטרנט, וייסד את קבוצת התוכן שנהפכה לאחר מכן לאתר ynet. הוא שימש בתפקיד עד לסיום תפקידו בשנת 2001.

בין השנים 2001-2004 שימש מנהל אגף התוכן בחברת פלאפון.

שנת 2005 שימש כסמנכ"ל ניו מדיה בקבוצת  Jerusalem post עד שנת 2007.

בשנת 2010 מונה שוורץ לסמנכ"ל התוכן של בית התפוצות, ולאחר מכן משנה למנכ"ל בית  ואף שימש כמנכ"ל בפועל עד שנת 2013.

בשנת 2013 מונה שוורץ למנכ"ל משכנות שאננים במקומו של אורי דרומי.

## קישורים חיצוניים

## הערות שוליים

קטגוריה:אנשי תקשורת ישראלים
קטגוריה:בוגרי בית ספר בארי (חיפה)
קטגוריה:בוגרי בסמ"ת
קטגוריה:בוגרי אוניברסיטת תל אביב
קטגוריה:ישראלים שנולדו ב-1963
Time (שיר של איזבו)

**Time **הוא שיר מאת הלהקה הישראלית איזבו, המתואר כשיר פופ עם השפעה ים-תיכונית. השיר נבחר על ידי ועדה מטעם רשות השידור לייצג את ישראל באירוויזיון 2012, אך לא הצליח להגיע לגמר.

קיימות שתי גרסאות של השיר: בגרסה לאירוויזיון, בתי השיר באנגלית והפזמון בעברית, והסרטון של גרסה זו מציג את הלהקה בקרקס. גרסה אחרת היא כולה באנגלית, והסרטון שלה הוא בסגנון סטופ מושן, עם תמונות של חברי הלהקה שמוצבות במקומות שונים בתל אביב, כך שהסרטון מציג גם הילוך מהיר.

## קישורים חיצוניים

* 

## הערות שוליים

קטגוריה:שירי אירוויזיון 2012
קטגוריה:שירי ישראל באירוויזיון
קטגוריה:שירים בעברית
קטגוריה:שירים על זמן
לוך נס (סדרת טלוויזיה)

**לוך נס** או **הלוך** (באנגלית: **Loch Ness** או **The Loch**) היא סדרת דרמה בריטית בת שישה פרקים שכתב התסריטאי סטיבן בריידי, ושודרה לראשונה ברשת ITV ב-11 ביוני 2017. הסדרה עוקבת אחרי סמלת בילוש אנני רדפורד (לורה פרייז'ר), שוטרת בעיירה קטנה, שחוקרת מקרה רצח של נייל סוויפט, מורה לפסנתר, שגופתו נמצאה למרגלות צוק בעיירה הציורית לוכנפוי שלחופי אגם לוך נס בסקוטלנד. כשנודע שהוסר חלק ממוחו של סוויפט, ושבסמוך נמצא לב אדם של קורבן רצח נוסף, בצוות החקירה מבינים שהם מחפשים רוצח סדרתי. חוקרת מגלאזגו, פקד בילוש לורן קיגלי, מגיעה לעיירה להוביל את החקירה.

צוות השחקנים כולל את דון ז'ילה בתפקיד הפסיכולוג המשפטי בלייק אלברייטון, ג'ון סשנס בתפקיד פקד פרנק סמיילי (הבוס של אנני), גריי או'בריין בתפקיד אלן רדפורד (בן זוגה של אנני), וויליאם אש בתפקיד לייטון תומאס, מדריך תיירים מקומי. הסדרה צולמה בקיץ 2017 ושודרה בהולנד ובאוסטרליה בשם "לוך נס". לאחר מכן שודרה בבריטניה בשם "הלוך". הסיבה לשינוי השם לא ידועה, ייתכן כדי לא לבלבל את הצופים שעלולים לצפות לסדרה על המפלצת מלוך נס.

הסדרה קיבלה ביקורות מעורבות עד שליליות. היא הופצה על גבי DVD בממלכה המאוחדת ב-17 ביולי 2017.

## צוות השחקנים
* לורה פרייז'ר – סמלת בילוש אנני רדפורד
* שיבון פינרן – פקד בילוש לורן קיגלי
* דון ז'ילה – בלייק אולברייטון
* ג'ון סשנס – פקד בילוש פרנק סמיילי
* גריי או'בריין – אלן רדפורד
* ויליאם אש – לייטון תומאס
* פרייזר ג'יימס – אוליבר טנץ'
* אלסטייר מקנזי – קרייג פטרי
* ג'ון הפרנן – ד"ר סיימון מאר
* ג'ורדן מקוראץ' – נייל סוויפט
* קירן גלאצ'ר – ג'ונג'ו פטרסון
* שונה מקיו – איווי רדפורד
* ג'ק בנון – קירן וייטהד
* אוליבר גרינול – ג'ורדן וייהד
* סימון להביב – מהרי טונר
* יואן סטמפר – קרופורד בקסטר
* קונור מקארי – דזי טונר
* ג'ורג' אנטון – דון מקגרליש
* ויקטוריה לידל – אנגוסינה מקגרליש
* רון דונאצ'י – איאן סאת'רלנד

## פרקים

## שידור
הסדרה "**Loch Ness**" שודרה לראשונה ב-11 ביוני 2017 ברשת ITV. ברחבי העולם הופצה הסדרה בשם "**The Loch**". באוסטרליה שודרה לראשונה ב-20 באפריל 2017 בערוץ "BBC First", ובארצות הברית ב-19 ביוני 2017 בשירות הזרמת המדיה Acorn TV. באוקטובר ובנובמבר 2017 שודרה הסדרה בערוץ CBC בקנדה, ובערוץ 13 ulica בפולין. שידור הסדרה בהולנד החל ב-5 בנובמבר 2017 בערוץ RTL 4.

בישראל שודרה הסדרה בערוץ yesAction של הטלוויזיה בלוויין החל מ-16 במאי 2018, והיא זמינה לצפייה ב-yesVOD.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:ITV: תוכניות וסדרות